Data was extracted from:https://www.infomed.co.il/drugs/isosorbide-5-mononitrate/

המומחים של
Info
med
מסבירים:
איזוסורביד מונוניטראט הינו נגזרת פעילה של איזוסורביד דיניטראט המשמש לטיפול בתעוקת חזה וב
אי ספיקת לב
.
לעומת איזוסורביד דיניטראט, נספג המונוניטראט בצורה טובה ממערכת העיכול ומשפיע לתקופה ארוכה יותר, כך שניתן ליטול אותו פעמיים ביום בלבד.
תופעת הלוואי העיקרית שלו -
כאבי ראש
- חולפת בדרך כלל לאחר שמתרגלים לתרופה. ירידה חדה מדי בלחץ הדם המלווה בדופק מהיר ובכאבים תעוקתיים הינה תוצאה של מינון גבוה מדי.
השימוש הממושך בתרופה עלול לגרום להתפתחות סבילות ולירידה בהשפעת התרופה - תופעה המצריכה את הפסקת השימוש לתקופה מסויימת.
צילום: shutterstock
מידע על התרופה
אופן נטילת התרופה
טבליות, טבליות וכמוסות לשחרור מושהה.
תדירות וזמן נטילה
פעמיים ביום.
טווח המינון
מבוגרים: 20-120 מ"ג ליום במנות מחולקות.
תחילת ההשפעה
תוך 20-60 דקות.
משך ההשפעה
תוך 20-60 דקות.
מנה שנשכחה
יש לקחת מייד כשנזכרים. אם צריך לקחת את המנה הבאה תוך שעתיים, קח מנה אחת עכשיו ודלג על המנה הבאה.
הפסקת התרופה
אין להפסיק את התרופה בלי להיוועץ ברופא, התסמינים עלולים לחזור.
מינון עודף
מנה עודפת מקרית אינה צריכה להדאיג. מנה עודפת גדולה עלולה לגרום לבחילה, עילפון, סחרחורת. ירידה בלחץ הדם, עלייה בדופק והחמרת תעוקת החזה. במקרה זה יש לפנות לחדר מיון.
אחסון
לשמור במיכל סגור במקום קריר ויבש, הרחק מהישג ידם של ילדים
אזהרות
תזונה
אין הגבלות.
נהיגה
השימוש בתרופה עלול לגרום לכאב ראש, טשטוש ראייה, סחרחורת או עייפות. במקרים אלה יש להימנע מנהיגה.
הריון
יש להתייעץ עם הרופא טרם נטילת התרופה.
תינוקות וילדים
בטיחות השימוש בילדים ובצעירים מתחת גיל 18 שנה לא נקבעה. מומלץ להיוועץ ברופא.
דווח לרופא במקרה של
פעילות יתר של בלוטת התריס
חוסר דם (אנמיה)
ברקית (glaucoma)
רמה נמוכה באופן חריג של חמצן בדם וליקוי בשחלוף גזים עקב מחלת ריאות או אי ספיקת לב איסכמית
נטילת תרופות אחרות
סיכון ממנת יתר
בינוני
סיכון מפיתוח תלות
נמוך
תופעות לוואי
כאב ראש מהווה את תופעת הלוואי השכיחה ביותר של הניטראטים. בדרך כלל חולף הכאב עם המשך הטיפול וניתן להתגבר עליו באמצעות פאראצטאמול.
תופעות שכיחות נוספות:
סחרחורת
, ישנוניות, חולשה, דופק מהיר, נמנום. תופעות נדירות יותר כוללות ירידה בלחץ הדם, תגובות אלרגיות וטשטוש.
פרטי תגובה עם תרופות אחרות
אין ליטול איזוסורביד מונוניטראט עם מעכבי פוספודיאסטראז כמו סילדנפיל, אלפרוסטדיל, טדלפיל או ורדנפיל, המשמשים לטיפול באין אונות. שימוש בו זמני יכול לגרום לירידת לחץ הדם באופן מסוכן. אין להפסיק את הטיפול באיזוסורביד מונוניטראט כדי לקחת תרופות אלה, מאחר שזה יגביר את הסיכוי להתקף של תעוקת חזה.
אין ליטול איזוסורביד מונוניטראט עם תכשירים המכילים ריוסיגואט.
ובנוסף:
תרופות לטיפול ביתר לחץ דם: בעיקר מסוג חוסמי בטא כמו אטנולול, פרופרנולול, חוסמי סידן כמו ניפדיפין, דילטיאזם, או ניטראטים, עלולות להחריף את תופעת הלוואי של ירידת לחץ דם פתאומית במעבר מישיבה לעמידה.
מעכבי ACE, מעכבי מונואמין אוקסידאז.
נוגדי דיכאון טריציקליים כמו אמיטריפטילין, קלומיפראמין.
תרופות נוירולפטיות לטיפול בפסיכוזה, כמו פנותיאזינים או בוטירופנונים- הלופרידול.
ארגוטאמין לטיפול במיגרנה.
אלדסלוקין- לטיפול בסרטן כליה.
תרופות המכילות סאפרופטרין לטיפול בהיפרפנילאלנינמיה.
השפעת שימוש ממושך
תופעות הלוואי הניצפות בתחילת הטיפול עשויות לחלוף בשימוש ממושך. השפעות התרופה נחלשות עם הסתגלות הגוף, ודבר זה מצריך הגדלת המינון או החלפת התרופה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא